

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**ระบบเตือนภัยเศรษฐกิจอุตสาหกรรมของไทย**

**เดือนสิงหาคม 2568 “ส่งสัญญาณเฝ้าระวัง” หดตัวต่อเนื่องจากเดือนก่อน**

**คาดการณ์ 2 เดือนข้างหน้า “ส่งสัญญาณเฝ้าระวัง” หดตัวจากปัจจุบัน**

**คาดการณ์ 4-6 เดือนข้างหน้า “ส่งสัญญาณเฝ้าระวัง” มีแนวโน้มหดตัวต่อเนื่อง**

**เผยแพร่ : 25 สิงหาคม 2568**

**ประเด็นสำคัญ : เดือนสิงหาคม 2568**

* + **เศรษฐกิจอุตสาหกรรมของไทยอยู่ในเกณฑ์เฝ้าระวังต่อเนื่อง**
	+ **ปัจจัยในประเทศอยู่ในเกณฑ์ปกติเบื้องต้นแต่เริ่มเห็นการชะลอตัวจากผลของกำลังซื้อผู้บริโภคที่ยังไม่ฟื้นตัว รวมทั้งความเชื่อมั่นด้านคำสั่งซื้อที่ลดลงจากผลกระทบของมาตรการภาษีของสหรัฐอเมริกา**
	+ **ปัจจัยต่างประเทศอยู่ในเกณฑ์เฝ้าระวัง โดยเฉพาะในอินเดียที่
	การนำเข้าหดตัวลง รวมทั้งภาคการผลิตของสหภาพยุโรปที่หดตัว ในขณะที่ออสเตรเลีย ญี่ปุ่นและอาเซียน มีแนวโน้มที่จะฟื้นตัวได้**

 **INV\_TH IMV\_TH EXP\_TH NEW\_TH IPI\_EU**

**ระดับสัญญาณเตือนภัยขององค์ประกอบหลัก เดือนสิงหาคม 2568**

 **EXVA\_CN INVA\_IN EXVA\_AUS CLI\_JP IPIF\_US PMI\_ASE**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **INV\_TH IMV\_TH EXP\_TH NEW\_TH IPI\_EU BSI\_TH\_3E TISI\_3E**

 **EXVA\_CN INVA\_IN EXVA\_AUS CLI\_JP IPIF\_US PMI\_ASE**

 **คาดการณ์ 2 เดือนข้างหน้า (ก.ย.-ต.ค.68) “ส่งสัญญาณเฝ้าระวัง”** คาดว่าค่าวัฏจักรมีแนวโน้มหดตัวจากปัจจุบัน โดยปัจจัยภายในประเทศ
มีแนวโน้มชะลอตัวลงตามการลงทุนภาคเอกชนที่อาจชะลอลงจากภาวะซบเซาด้านกำลังซื้อ สำหรับปัจจัยต่างประเทศยังคงต้องเฝ้าระวัง จากการส่งออกของจีน และการนำเข้าของอินเดียที่อาจปรับตัวลดลงในระยะข้างหน้า รวมทั้งนโยบายการค้าของสหรัฐอเมริกาที่ยังคงต้องติดตามและเฝ้าระวังต่อไป

 **คาดการณ์ 4-6 เดือนข้างหน้า (พ.ย.68-ม.ค.69) “ส่งสัญญาณเฝ้าระวัง”** คาดว่าค่าวัฏจักรหดตัวต่อเนื่อง ตามบรรยากาศการค้าโลกที่มีแนวโน้มซบเซาลงในตลาดที่ได้รับอัตราภาษีนำเข้าจากสหรัฐอเมริกาในระดับสูง ขณะที่ปัจจัยในประเทศยังมีความเปราะบางในด้านการลงทุนและคำสั่งซื้อภาพรวม

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณปกติเบื้องต้น แต่เริ่มเห็นสัญญาณการชะลอตัวลง”**

* **ดัชนีการลงทุนภาคเอกชนของไทย (INV\_TH) :** **“ส่งสัญญาณปกติเบื้องต้น” ค่าวัฏจักรทรงตัวในระดับใกล้เคียงเดิม** สอดรับกับค่าดัชนีที่ทรงตัวในระดับใกล้เคียงเดิม โดยยอดจำหน่ายเครื่องจักรในประเทศเพิ่มขึ้น ขณะที่การลงทุนในหมวดยานพาหนะ และหมวดก่อสร้างทรงตัว
* **ดัชนีปริมาณสินค้านำเข้าของไทย (IMV\_TH) : “ส่งสัญญาณปกติเบื้องต้น” ค่าวัฏจักรหดตัวจากเดือนก่อนเล็กน้อย** สอดรับกับค่าดัชนีที่หดตัวจากเดือนก่อน ตามการนำเข้าคอมพิวเตอร์จากไต้หวัน และรถยนต์ไฟฟ้าจากจีน ที่ปรับลดลง ส่วนการนำเข้าชิ้นส่วนอิเล็กทรอนิกส์ปรับตัวเพิ่มขึ้น
* **ดัชนีราคาส่งออก (EXP\_TH) : “ส่งสัญญาณปกติเบื้องต้น” ค่าวัฏจักรขยายตัวเล็กน้อยจากเดือนก่อน** สอดรับกับค่าดัชนีที่ปรับสูงขึ้นจากเดือนก่อน และช่วงเดียวกันในปีก่อน โดยได้รับปัจจัยสนับสนุนจากการเร่งส่งออกสินค้าอุตสาหกรรม โดยเฉพาะสินค้าอิเล็กทรอนิกส์ ก่อนการปรับขึ้นภาษีศุลกากรของสหรัฐอเมริกา
จะมีผลบังคับใช้อย่างเต็มรูปแบบ รวมถึงราคาทองคำ ยังเป็นตัวขับเคลื่อนหลักให้ราคาส่งออกขยายตัวต่อเนื่อง
* **ดัชนีความเชื่อมั่นด้านคำสั่งซื้อของไทย (NEW\_TH) : “ส่งสัญญาณเฝ้าระวัง” ค่าวัฏจักรหดตัวต่อเนื่องจากเดือนก่อน** สอดคล้องกับความเชื่อมั่นฯ
ด้านคำสั่งซื้อที่ยังอยู่ในระดับต่ำกว่า 50 จากผลของกำลังซื้อผู้บริโภคที่อ่อนแอ กระทบต่อปริมาณการค้า และมาตรการตอบโต้ทางภาษีของสหรัฐอเมริกา
ที่กระทบต่อคำสั่งซื้อของธุรกิจที่เกี่ยวกับการส่งออกปรับลดลง ยกเว้นกลุ่มผลิตชิ้นส่วนอิเล็กทรอนิกส์ที่ขยายตัวจากความต้องการในธุรกิจ Data Center

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวัง ชะลอตัวต่อเนื่องจากเดือนก่อน”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวัง” ค่าวัฏจักรหดตัวเล็กน้อยจากเดือนก่อน** ตามผลผลิตที่ปรับลดลง
ในหลายประเทศ อาทิ เยอรมนี ไอร์แลนด์ โปแลนด์ และนอร์เวย์ จากภาพรวมเศรษฐกิจของสหภาพยุโรปที่ยังคงมีแนวโน้มชะลอตัวลงต่อเนื่อง
* **มูลค่าส่งออกของจีน (EXVA\_CN) : “ส่งสัญญาณเฝ้าระวัง” ค่าวัฏจักรทรงตัวจากเดือนก่อน** โดยมูลค่าส่งออกที่เติบโตเพียงเล็กน้อยจากเดือนก่อน จากการส่งออกไปยังเวียดนาม เกาหลีใต้และเยอรมนีที่ปรับตัวลดลง อย่างไรก็ตาม การส่งออกไปยังสหรัฐอเมริกาและฮ่องกงปรับตัวเพิ่มขึ้นจากเดือนก่อน
* **มูลค่านำเข้าของอินเดีย (IMVA\_IN) : “ส่งสัญญาณไม่ปกติเบื้องต้น” ค่าวัฏจักรหดตัวจากเดือนก่อน** ตามมูลค่านำเข้าที่ปรับลดลงจากการนำเข้าสินค้าที่เกี่ยวกับน้ำมันและอัญมณี ทั้งนี้ ในระยะข้างหน้ามีความเสี่ยงที่จะเกิดสงครามการค้า หลังอินเดียได้รับอัตราภาษีนำเข้าสูงจากสหรัฐอเมริกา
* **มูลค่าส่งออกของออสเตรเลีย (EXVA\_AUS) : “ส่งสัญญาณเฝ้าระวัง” ค่าวัฏจักรขยายตัวจากเดือนก่อน** ตามมูลค่าการส่งออกที่ปรับเพิ่มขึ้นจากเดือนก่อน โดยเฉพาะการส่งออกของแร่เหล็ก และถ่านหินที่ขยายตัว อย่างไรก็ตาม การส่งออกก๊าซธรรมชาติเหลว (LNG) ยังคงหดตัวต่อเนื่อง
* **ดัชนีชี้นำเศรษฐกิจของญี่ปุ่น (CLI\_JP) : “ส่งสัญญาณเฝ้าระวัง” ค่าวัฏจักรทรงตัวในระดับเดียวกันกับเดือนก่อน** สอดคล้องกับค่าดัชนีฯ ที่มีระดับคงที่จากเดือนก่อน สะท้อนว่าเศรษฐกิจญี่ปุ่นเริ่มมีสัญญาณการฟื้นตัวจากช่วงต้นปี ซึ่งอาจเป็นผลมาจากความชัดเจนในเรื่องอัตราภาษีนำเข้าของสหรัฐอเมริกา
* **ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา** **(IPIF\_US) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน** ตามอุปสงค์ที่ชะลอตัวในบางภาคส่วน เช่น ยานยนต์ อย่างไรก็ตาม การผลิตสินค้าสาธารณูปโภค และการผลิตอุปกรณ์สำหรับธุรกิจบางประเภทที่ขยายตัว
* **ดัชนีผู้จัดการฝ่ายจัดซื้อภาคการผลิตของอาเซียน (PMI\_ASE) : “ส่งสัญญาณเฝ้าระวัง” ค่าวัฏจักรขยายตัวจากเดือนก่อน** สอดรับกับค่าดัชนีที่เพิ่มขึ้น
ในเดือนนี้ ตามระดับผลผลิตที่ปรับเพิ่มขึ้นเพื่อผลิตงานคงค้างที่มีอยู่เป็นหลัก อย่างไรก็ตาม คำสั่งซื้อใหม่ยังคงปรับตัวลดลงแต่ด้วยในระดับที่เล็กน้อย



**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **EXP\_TH** หมายถึง ดัชนีคดัชนีราคาส่งออก (สนค. กระทรวงพาณิชย์)
4. **NEW\_TH** หมายถึง ดัชนีความเชื่อมั่นด้านคำสั่งซื้อของไทย (ธปท.)
5. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
6. **EXVA\_CN** หมายถึง มูลค่าส่งออกของจีน สกุลเงินดอลลาร์สหรัฐ (OECD)
7. **IMVA\_CN** หมายถึง มูลค่านำเข้าของอินเดีย สกุลเงินดอลลาร์สหรัฐ (OECD)
8. **EXVA\_AUS** หมายถึง มูลค่าส่งออกของออสเตรเลีย สกุลเงินดอลลาร์สหรัฐ (OECD)
9. **CLI\_JP** หมายถึง ดัชนีชี้นำเศรษฐกิจของญี่ปุ่นที่ขจัดฤดูกาลแล้ว (OECD)
10. **IPIF\_US** หมายถึง ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา (Board of Governors of the Federal Reserve System (US))
11. **PMI\_ASE** หมายถึง ผู้จัดการฝ่ายจัดซื้อภาคการผลิตของอาเซียน (IHS Markit)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
มิถุนายน-กรกฎาคม 2568)

**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**



**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**